Dylan Dog

Dylan Dog je je italijanska horor serija stripova koju je kreirao Tiziano Sclavi, a objavljuje Sergio Bonelli Editore od 1986.

Serija je nazvana po istoimenom liku, istražitelju paranormalnih pojava koji se bavi slučajevima koji uključuju natprirodne elemente poput duhova, demona, vampira, nemrtvih, vukodlaka i drugih stvorenja, ali i užasavajuće sociopatske kriminalce i serijske ubice. Strip subvertira tradicionalni horor žanr s daškom nadrealizma i antiburžoaskom retorikom. Dylana uglavnom podržava njegov pomoćnik Groucho (koji liči na Groucha Marxa) koji dodaje humor Dylanovoj tmurnoj naravi. Radnja serije se prvenstveno odvija u Londonu gdje protagonist živi, ​​iako povremeno putuje negdje drugdje.

Dark Horse Comics je objavio englesku verziju Dylana Doga u Sjedinjenim Državama 1999, 2002. i 2009; Novo izdanje je objavila izdavačka kuća Epicenter Comics od 2017. Sergio Bonelli Editore je također objavio ograničeno englesko izdanje 2018. Serija je prodata u preko 60 miliona primjeraka širom svijeta, i drugi je najprodavaniji strip u Italiji nakon serije Tex, još jedne publikacije Sergia Bonelli Editorea, sa preko 120.000 prodanih primjeraka svakog mjeseca. U Hrvatskoj ga štampa Ludens, a u Srbiji izdavač Veseli četvrtak.

Film Dellamorte Dellamore, 1994) u kojem glumi Rupert Everett, labavo je zasnovan na stripu, ali njegova glavna referenca bio je roman Dellamorte Dellamore Tiziana Sclavija. Direktna američka filmska adaptacija, Dylan Dog: Dead of Night, u kojem glumi Brandon Routh, umjesto toga je objavljena 2011, iako se značajno razlikovala od izvornog materijala. Od 2019, televizijska serija zasnovana na stripu je također bila u razvoju.

 Nastanak 
Kao model po kojem je nastao lik Dylana Doga poslužio je engleski glumac Rupert Everett. Dylan Dog je istraživač noćnih mora, ali i jedan od rijetkih junaka koji pati od raznoraznih fobija (ne podnosi putovanja avionom i brodom), vegetarijanac a također je i liječeni alkoholičar. Dylan je uvijek obučen u crvenu košulju, crnu jaknu i blue jeans. U slobodno vrijeme svira klarinet. Živi u Londonu, u Craven Road 7, zajedno sa svojim pomagačem Grouchom. Njegova česta uzrečica je judo plesaču.

 Radnja 
Dilan i njegov partner preuzimaju razne slučajeve. Klijenti obično dolaze sami na vrata, a katkad i Skotland Jard ga zamoli za pomoć. Zvono na vratima zvoni Uarrghh to nekada i otjera potencijalne klijente. Njegove usluge koštaju 50 funti dnevno. Dilan preuzima slučajeve čak i kada klijenti ne mogu da plate. Susreće se s noćnim morama, vukodlacima, vampirima, samoubicama, kompjuterskom virusom, vanzemaljcima (Alien). Njegovi klijenti imaju imena pravih i izmišljenih likova poput profesora H.G. Wellsa, Shelley Loyd (od glumaca: Shelley Duvall  i Danny Loyd iz filma Shining), Norman Batesa iz filma Psycho.

Prijatelji
Groucho (Gručo) predstavlja vedru stranu Dilanovog melahoničnog svijeta, a njegova uloga u priči najčešće se svodi na pričanje viceva i dobacivanje pištolja Dilanu u opasnim situacijama. Njegov lik preuzet je od poznatog američkog glumca i komičara Groucho Marxa, jednog od braće Marx. Groucho nosi sa sobom u kaputu Bibliju, Kur'an, zbirke Edgara Poea, Mobi Dik itd. Ovakva podloga mu služi istovremeno kao pancir. Inspektor Bloch, Dylanov bivši šef iz Scotland Yarda, je i njegov veliki prijatelj. Odnos Blocha prema Dylanu je više očinski nego li prijateljski iako Bloch često zna prigovarati kako zbog njega nikad neće dočekati penziju. 
Neprijatelji
Među njegove neprijatelje spada doktor Ksabaras (Xarabas), koji je igrom slučaja Dylanov otac. Njegovo ime je anagram đavoljeg imena Abraxas. Ksabaras  koji je diplomirao u Pragu pokušava da nađe serum pomoću koga će ljudi postati zombiji i vječno živjeti, a i sam je nekromant (besmrtan). Pored toga je stručnjak za računare i alhemiju. On je Dylanu poslao maketu galije koju on treba da sastavi kako bi saznao detalje o njegovom porijeklu. Galija predstavlja mnogo toga, kao što je smrt, ljubav i paralelni svjetovi. Romantik je koji se neprestano zaljubljuje, ali i biva ostavljen. Profesor Hiks, koji je u stvari reinkarnacija jednog naciste stručnjak za kloniranje također se sukobljuje s njim.

 Njegove djevojke  
Dylan je imao više djevojaka.

 Anna Never 
Anna Never je glumica i model. Zgodna plavuša i nespretna, haotična koja je više nalik na tornado. Uvijek se pojavljuje na pogrešnom mjestu u pogrešno vrijeme. Dylan ostaje s njom uglavnom do kraja epizode.

 Robin 
Robin je daktilografkinja iz Londona koja se susreće s njim u epizodi "Metamorfoze".

 Sybil Browning 
Crnokosa Sybil nije od onih koja lomi Dylanovo srce. Ona je udovica (ubila je svog muža Johna jer je postao zombi) i prva Dylanova afera, koja se okončava čim u nastavku Dylan upoznaje plavokosu Jane.

 Vivien 
Vivien je špijunka koja radi za kompaniju Todd Ltd. sa zadatkom da prati Dylana. Dobila je nalog da ubije Dylana, nahuškavši svog psa na njega.

 Razno 
 U specijalnom izdanju Posljednja stanica užas dolazi do susreta Dilana Doga i Marti Misterija. U jednoj epizodi se spominje i Helingen (glavni Zagorov neprijatelj).

 Adaptacija 
 Filmovi 
 Dylan Dog: Dead of Night (2010) (Kevin Munroe, 2010)

 TV serije 
 The Blockbuster Buster (sezona 2, 29 episoda)

 Reference 

Kategorija:Likovi iz stripova
Kategorija:Fiktivni likovi
Kategorija:Italijanski stripovi
Kategorija:Stripovi nastali 1986.